Νίκη Βόλου (καλαθοσφαίριση ανδρών)

130px|μικρογραφία|Λογότυπο της ομάδας μπάσκετ ανδρών έως το 2018.
Ο **Γυμναστικός Σύλλογος Βόλου «Η Νίκη»** είναι ελληνικό αθλητικό σωματείο που δραστηριοποιείται στην πόλη του Βόλου, στη Μαγνησία, όπου και βρίσκονται οι έδρες των τμημάτων του. Επίσημα χρώματα του συλλόγου είναι το μπλε και το λευκό. Στο έμβλημα της ομάδας απεικονίζεται η αρχαιοελληνική θεά Νίκη.

Επίσημο έτος ίδρυσης του ανδρικού τμήματος καλαθοσφαίρισης του συλλόγου είναι το 1951. Επίσημη έδρα του αποτελεί το Κλειστό Γυμναστήριο Νέας Ιωνίας Μαγνησίας «Η Σμύρνη», χωρητικότητας 1.500 θεατών.

## Ιστορική αναδρομή
### Ίδρυση τμήματος
Το τμήμα καλαθοσφαίρισης της Νίκης Βόλου πραγματοποίησε τα πρώτα του βήματα το 1951, οπότε και πρόεδρος ήταν ο Παντελής Μαγουλάς. Η πρώτη ομάδα της Νίκης στα τέλη του 1954 είχε σαν αρχηγό και ιδρυτή τον Απόστολο Παπαγεωργίου (καταξιωμένο χρόνια τώρα γιατρό στον Καναδά και γιος γιατρού βουλευτού της ΕΡΕ). Οι άλλοι παίκτες ήταν οι Μιάμης, Δάμτσας, Παπαχρόνης, Σταματίου, Μπιλελής, Μπίλιος, Κοντουλάκης, Ζαχαριουδάκης, Κεσεμίδης, Βογιατζής και Κατσούρας. Στην ιστορική μνήμη έχουν μείνει οι αγώνες που έδιναν οι ναύτες των πλοίων του Αμερικανικού Στόλου που προσάραζαν στο Βόλο με τους παίκτες της ομάδας. 

### Οι δεκαετίες 1950 και 1960
Το 1957 ο σύλλογος της Νέας Ιωνίας κατέκτησε το πρώτο του πρωτάθλημα στην περιφέρεια της Θεσσαλίας, συμμετέχοντας μάλιστα στα τελικά του Πανεπαρχιακού Πρωταθλήματος, όπου και αποκλείστηκε από τον Εθνικό Πειραιώς. Το πρώτο παιχνίδι σε πανελλήνιο επίπεδο έδωσε τότε στην Χαλκίδα το 1957 με αντίπαλο το Παγκράτι (των τριών διεθνών Κοντοβουνήσιου, Δεκαβάλα, Ευφραιμίδη) και ηττήθηκε στο τέλος με 67-64. Η Νίκη έπαιξε με την εξής σύνθεση: Βογιατζής 4, Δάμτσας 13, Κεσεμίδης 3, Μιάμης 26, Παπαχρόνης 11, Σταματίου 7, Παπαγεωργίου, Γκουντουλάκης.

Από το 1957 έως το 1963 η Νίκη κατέκτησε ανελλιπώς το πρωτάθλημα Βόλου. Το 1964 δεν διεξήχθη, ενώ αυτό του καλοκαιριού του 1965 δεν θεωρήθηκε επίσημο. Μέχρι το 1965, άλλοι παίκτες που αγωνίστηκαν στην Νίκη ήταν οι Μανιώτης, Τσάντος, Βολιώτης, Σίλελης, Κακούρης, Μαλαμάκης, Παξινός, Μίχας, Λεφάκης, Σώμογλου, Σκαλίδης, και οι  Τσόχας, Παπαδημητρίου, Μαρκάκης, Καπογιαννάκης, Στ. Παπαχρόνης.

Από το 1965 και μέχρι το 1972 η Νίκη ξεκίνησε μια προσπάθεια για ανανέωση και στράφηκε στην εύρεση νέων ταλέντων, με μεγάλη προσφορά στα διοικητικά, του Ιωάννη Τζανέτου, του Νικολάου Μιάμη, του Ιωάννη Αμοιρόγλου και άλλων μελών του διοικητικού συμβουλίου της Νίκης (Σαραντούλης, Ζαμπέτογλου, Συρβανίδης, Κυρλόγλου κ.α.) Το 1968 το Πανεπαρχιακό Πρωτάθλημα έγινε στο Βόλο, στο γήπεδο που υπήρχε στο εθνικό στάδιο, με χιλιάδες θεατές κάθε βράδυ (ανέβηκαν στην Α΄ Εθνική οι ομάδες του Ηρακλή και της Νήαρ Ήστ). Το 1969 το Πανεπαρχιακό Πρωτάθλημα έγινε στο Αγρίνιο και η νεανική Νίκη είχε τους εξής αθλητές: Ντάγκρας, Κατσαλής, Κρατίδης, Ναούμ, Τζαφλέρης, Βαφειάδης, Τιλελής, Θεοφίλου.

Το 1972 το Πανεπαρχιακό Πρωτάθλημα έγινε στην Αθήνα, στο γήπεδο του Σπόρτιγκ και η Νίκη πήρε την άνοδο για την Α΄ Εθνική για πρώτη φορά. Πέτυχε 6 νίκες σε ισάριθμους αγώνες και προπονητή τον Σπύρο Τσόχα. Στον τελικό νίκησε με 55-53 την ΕΑΛ. Τους 354 πόντους πέτυχαν οι: Ντάγκρας 81, Κρατίδης 68, Τιλελής 66, Ναούμ 58, Τζαφλέρης 31, Βαφειάδης 20, Καρράς 14, Σπυρόπουλος 6, Σκαρβέλας 3, Θεοφίλου Μ. 3, Θεοφίλου Λ. 1, και έπαιξαν χωρίς να σκοράρουν και Μπομπότης και Τσαλίκης Ν.

Τη σεζόν 1972–73 αγωνίστηκε για πρώτη φορά στην Α΄ Εθνική, όμως σε σύνολο 26 αγώνων πέτυχε ισάριθμες ήττες και καμία νίκη και υποβιβάστηκε αμέσως.

### Οι δεκαετίες 1980 και 1990
Μέχρι το 1980, η ομάδα αγωνιζόταν σε ανοικτό γήπεδο. Την αγωνιστική περίοδο 1983–84 η ομάδα της Μαγνησίας κατέκτησε το Πρωτάθλημα της Β΄ Εθνικής Κατηγορίας, ανεβαίνοντας στην Α΄ Εθνική. Η ομάδα της ανοδου με προπονητή τον Γκίνη, είχε τους εξής πάικτες: Δεληκούρας, Ανάγνου, Καραμανώλης, Μαντζίρης, Τάσιος, Κουτίνας, Μπαλαμούτης, Δροσόπουλος, Βλιώρας, Φουρτούνας, Καρακατσούνης, Στεργιόπουλος, και Μιάμης.

Στην Α΄ Εθνική αγωνίστηκε για μια χρονιά, το 1984–85, κατά τη διάρκεια της οποίας σημείωσε 4 νίκες και 22 ήττες με αποτέλεσμα να καταταγεί τελευταία και να υποβιβαστεί.

Μετά από διαδοχικούς υποβιβασμούς ο σύλλογος επέστρεψε στο οικείο του τοπικό πρωτάθλημα, κερδίζοντας το τρόπαιο της Α΄ Κατηγορίας Ε.Σ.ΚΑ.Θ. το 1986–87.

Την επόμενη δεκαετία, ο σύλλογος εμπλούτισε την τροπαιοθήκη του με τρία Πρωταθλήματα Γ΄ Εθνικής Κατηγορίας: το 1988–89, σύμφωνα με το σύστημα της εποχής, πρώτευσε στον Όμιλο Θεσσαλίας & ΚΔ Μακεδονίας, χάνοντας ωστόσο τον τίτλο του Υπερπρωταθλητή Βορρά από τον Απόλλωνα Καλαμαριάς. Η κορυφαία θέση στον όμιλό του στη Γ΄ Εθνική κατακτήθηκε επίσης από το σύλλογο τα έτη 1993–94 και 1995–96.

### Πτωτική πορεία (1999–2005)
Η αλλαγή της χιλιετίας βρήκε το σύλλογο να αγωνίζεται στη Γ΄ Εθνική, καταλαμβάνοντας το 1999–00 την 8η θέση στον τελικό βαθμολογικό πίνακα του ομίλου του. Η πορεία του την επόμενη αγωνιστική περίοδο 2000–01 ήταν σαφώς καλύτερη, εφόσον ολοκλήρωσε τις αγωνιστικές του υποχρεώσεις στην 3η θέση. Στο τέλος της περιόδου 2001–02 βρέθηκε μόλις μία θέση παρακάτω.

Η χρονιά 2002–03 έφερε την κατάληψη της 5ης θέσης, ενώ την επόμενη 2003–04 η απόδοση του συλλόγου εμφάνισε κάμψη, εφόσον τερμάτισε 10ος. Τελικά, την αγωνιστική περίοδο 2004–05 η Νίκη Βόλου συνέλεξε 9 νίκες και 17 ήττες με αποτέλεσμα να υποβιβαστεί στο τοπικό πρωτάθλημα.

### Παραμονή στη Γ΄ Εθνική (2006–2010)
Στις εθνικές κατηγορίες η ομάδα επέστρεψε την περίοδο 2006–07, χρονιά κατά την οποία κατετάγη 7η. Την επόμενη χρονιά, 2007–08, παρουσίασε βελτιωμένες επιδόσεις καταλαμβάνοντας την 3η θέση. Κατά την αγωνιστική περίοδο 2008–09 βρέθηκε στη 10η θέση της τελικής βαθμολογικής κατάταξης, ενώ την περίοδο 2009–10 και πάλι στην 3η θέση.

### Ανοδική πορεία μέχρι την Α2 Εθνική (2010–2012)
Κατά την αγωνιστική περίοδο, 2010–11, ο Γ.Σ. Νίκη Βόλου συμμετείχε στο Πρωτάθλημα της Γ΄ Εθνικής Κατηγορίας. Πετυχαίνοντας 22 νίκες και 4 ήττες αναδείχθηκε Πρωταθλητής του 1ου Ομίλου Βορρά, λαμβάνοντας το εισιτήριο ανόδου στη Β΄ Εθνική Κατηγορία. Η επόμενη χρονιά, 2011–12, υπήρξε εξίσου επιτυχημένη καθώς, η κατάληψη της 4ης θέσης στον τελικό βαθμολογικό πίνακα σε συνδυασμό με την αδυναμία συμμετοχής του Αμαρουσίου, οδήγησαν τη Νίκη στην Α2 Εθνική. Στη διοργάνωση του Κυπέλλου Ελλάδος αποκλείστηκε στην πρεμιέρα από τον Πανελευσινιακό με σκορ 68-73. Επίσης, την ίδια περίοδο πετυχαίνει την μεγαλύτερη σε έκταση νίκη στην ιστορία της, κόντρα στον Ηρακλή, με σκορ 26-106, μέσα στο Ιβανώφειο. 

### Νέα περίοδος παρακμής (2012–2019)
Η ομάδα του Βόλου δεν κατόρθωσε τελικά να εδραιωθεί ως ανερχόμενη δύναμη, παραμένοντας στην Α2 Εθνική μόλις για την περίοδο 2012–13. Έχοντας συλλέξει 7 νίκες και 19 ήττες ολοκλήρωσε τις αγωνιστικές της υποχρεώσεις στη 12η θέση του βαθμολογικού πίνακα με άμεση συνέπεια τον υποβιβασμό. Σε ό,τι αφορά το Κύπελλο, ο σύλλογος αποκλείστηκε κατά την 1η Αγωνιστική της Α' Φάσης από τους Ικάρους Σερρών με σκορ 95-97. Από την σεζόν 2013–14 ξεκίνησε ένας αγωνιστικός κατήφορος, με την Νίκη να κατορθώνει δύο διαδοχικούς υποβιβασμούς, με κατάληξη στο τοπικό πρωτάθλημα ΕΣΚΑΘ την σεζόν 2015–16. Το καλοκαίρι του 2015 αναλαμβάνει πρόεδρος ο Μπάμπης Τουτουτζόγλου. Την σεζόν 2016–17 κατακτά το πρωτάθλημα ΕΣΚΑΘ και παίρνει την επάνοδο στις εθνικές κατηγορίες. Την επόμενη σεζόν πετυχαίνει την 3η θέση του 3ου ομίλου της Γ΄ Εθνικής και οδηγείται στα μπαράζ ανόδου εκεί όπου θα αντιμετωπίσει τον Α.Ο. Πολυγύρου τον οποίο θα νικήσει με 74-73 και θα πάρει την άνοδο στην Β΄ Εθνική. Δυστυχώς, η παρουσία της Νίκης στην Β΄ Εθνική δεν κράτησε πολύ, καθώς την σεζόν 2018–19 τερμάτισε στην 13η θέση και επέστρεψε στην Γ΄ Εθνική.

### Ανοδική και σταθερή πορεία αλλά και διοικητικές ανακατατάξεις (2019–2023)
Την σεζόν 2019–20 το πρωτάθλημα διεκόπη λόγω πανδημίας, με την Νίκη να τερματίζει στην 2η θέση και να επιστρέφει πανηγυρικά στην Β΄ Εθνική, όπου βρισκόταν μέχρι την σεζόν 2024–25. Το 2022 αποχωρεί ο χρηματοδότης Μπάμπης Τουτουτζόγλου μετά από 7 χρόνια και τον διαδέχεται ο επιχειρηματίας Χρήστος Καλλιπολίτης, ο οποίος με την σειρά του αποχωρεί τον Νοέμβριο του 2022.

### Διοικητική ηρεμία και επάνοδος στην Α2 (2023–σήμερα)
Τον Δεκέμβριο του 2023 αναλαμβάνει πρόεδρος ο Γιώργος Τάκης, ο οποίος συνεχίζει μέχρι και σήμερα. Την σεζόν 2023–24 έπαιξε αγώνες μπαράζ για την παραμονή με τον Πρωτέα Γρεβενών, τους οποίους και νίκησε κατορθώνοντας να παραμείνει στην κατηγορία. 

Την σεζόν 2024–25 παρότι έχασε την άνοδο αγωνιστικά, συμμετέχοντας στα πλέι οφ, την κέρδισε τελικά και επέστρεψε στην Α2 μετά από 12 χρόνια, μέσω wild card.

## Διοίκηση
### Διοικητική Διάρθρωση

## Δυναμικό Ομάδας

### Καλαθοσφαιριστές
Το δυναμικό της ανδρικής ομάδας καλαθοσφαίρισης της Νίκης Βόλου για την αγωνιστική περίοδο 2025–2026:

### Επιτελεία

## Επιτυχίες
### Τίτλοι

### Διακρίσεις

## Πορεία στις εθνικές κατηγορίες

### Σύνολα συμμετοχών στις εθνικές κατηγορίες

## Πρόεδροι

## Προπονητές

## Διακεκριμένοι καλαθοσφαιριστές
Από τον σύλλογο ξεκίνησαν αθλητές που αγωνίστηκαν στην Α και Α1 Εθνική, όπως ο Σκαρβέλας που φόρεσε την φανέλα της ΑΕΚ, ο Γιώργος Κατσαλής που έπαιξε στον Ηρακλή Θεσσαλονίκης, οι αδερφοί Καραμανώλη, ο Γ. Κουζιώκας και ο Βασίλης Καραΐσκος που μεταπήδησαν στον Πανιώνιο, ο Κώστας Ματζίρης της Κομοτηνής (Α2), ο Κώστας Μωραΐτης που κατέκτησε πρωτάθλημα με τον Ολυμπιακό Πειραιώς και ο Γιώργος Καλαϊτζής, που στέφθηκε Παγκόσμιος πρωταθλητής με την ομάδα της εθνικής εφήβων το 1995 και υπήρξε πρωταθλητής Ελλάδος επί σειρά ετών με τον Παναθηναϊκό. Αναλυτικά:

## Ρόστερ παλαιότερων ετών
*1954–55: Απόστολος Παπαγεωργίου, Μιάμης, Δάμτσας, Παπαχρόνης, Σταματίου, Μπιλελής, Μπίλιος, Κοντουλάκης, Ζαχαριουδάκης, Κεσεμίδης, Βογιατζής, Κατσούρας
*1968–69: Ντάγκρας, Κατσαλής, Κρατίδης, Ναούμ, Τζαφλέρης, Βαφειάδης, Τιλελής, Θεοφίλου.
*1972–73 (Σπύρος Τσόχας): Ντάγκρας, Κρατίδης, Τιλελής, Ναούμ, Τζαφλέρης, Βαφειάδης, Καρράς, Σπυρόπουλος, Σκαρβέλας, Θεοφίλου Μ., Θεοφίλου Λ., Μπομπότης, Τσαλίκης Ν.  
*1975–76: Κ.Σκαρβέλας, Κ.Ναούμ, Λεωνίδας Θεοφίλου, Απ.Κρεμαστάς, Σωτ.Παρασκεύας, Παναγιώτης Ντάγκρας, Λευτέρης Κρατίδης, Βαγγελης Τιλελής, Ι.Τσαλίκης, Γ.Δεληκούρας 		 
*1983–84 (Γκίνης): Δεληκούρας, Ανάγνου, Καραμανώλης, Μαντζίρης, Τάσιος, Κουτίνας, Μπαλαμούτης, Δροσόπουλος, Βλιώρας, Φουρτούνας, Καρακατσούνης, Στεργιόπουλος, Μιάμης 
*1988–89: Κ.Φουρτούνας, Κ.Μπούρας, Κ.Σιδηρόπουλος, Απ.Κουτίνας, Γ.Βλιώρας, Απόστολος Καραμανώλης, Γ.Δεληκούρας, Ανδρέας Μαύρος, Ξένης Μαυρομιχάλης, Δ.Δροσόπουλος 		 
*1993–94: Κ.Μπούρας, Κ.Σιδηρόπουλος, Β.Καραγεώργος, Απ.Κουτίνας, Ι.Κυρλίδης, Ανδρέας Στενος, Κ.Κυλεριώτης, Ελ.Κυρλίδης, Λάμπρος Τζούμας, Δ.Δροσόπουλος 		 
*2010–11 (Γιώργος Ζαφειρούδης): Τσώλης, Κουτίνας, Χρ. Ζαρογιάννης, Μυστηλιάδης, Στρ. Αναγνωστόπουλος, Σ. Αναγνωστόπουλος, Μαυρογιάννης, Καραμανλής, Ναούμ Θυμνιός, Σαμαράς, Καρπέτης, Γκίκας, Καραμανώλης, Ρηγάκης, Τσιακλάγκανος, Χρ. Αναγνωστόπουλος, Στάμος, Χριστομάνος  
*2011–12 (Γιώργος Ζαφειρούδης): Μανώλης Αναγνωστόπουλος, Παναγιώτης Παπούλιας, Αντώνης Χριστομάνος, Σάκης Κουτίνας, Γιώργος Μαυρογιάννης, Παναγιώτης Τσώλης, Μιχάλης Φρουσκλιάς, Ναούμ Θυμνιός, Χρήστος Ζαρογιάννης, Ναούμ Θυμνιός, Αντώνης Σαμαράς, Γιώργος Μαυρογιάννης, Γιώργος Τσιακλάγκανος, Κώστας Αγκρής, Κώστας Αγάλου-Λωρίτης, Λευτέρης Στάμος, Γρηγόρης Μυστιλιάδης, Μιχάλης Πολίτης  
*2012–13 (Γιώργος Ζαφειρούδης): Φοσές, Σαμαράς, Μαυρογιάννης, Κουτίνας, Στάμος, Καραγκιολίδης, Μαλτέσιος, Θεοδωράκος, Μυστιλιάδης  
*2013–14 (Φώνης Μαυρομιχάλης): Γιάννης Καρπέτης, Αλέξανδρος Σουλιώτης, Αποστόλης Βασδέκης, Δημήτρης Καζεπίδης, Στέφανος Βλήτσιος
*2014–15 (Βασίλης Καραΐσκος): Τζίνης, Οικονόμου, Καραθανάσης, Μπίζιος, Τσώλης, Θεοδώρου, Τάσσος, Κέτουλας, Τοκατλίδης, Λευτέρης Κατσαλής, Αποστόλης Βασδέκης,  Αντώνης Κωνσταντίνου, Μιχάλης Καραθανάσης  
*2015–16 (Στρατίκης – Τσιριγωτάκης και Μπουλιάκης): Τζίνης, Καραμανλής, Μουχάρεμ, Τσαβές, Μαυροφώτης, Τάσσος, Κέτουλας, Τοκατλίδης, Καραγιώργος, Καρπέτης, Νάνης, Χρηστομάνος, Τσώλης, Μουχαρέμ. 
*2017–18 (Λάμπρος Πρέκας): Θωμάς Γεωργίου, Θοδωρής Σούλης, Μανώλης Αναγνωστόπουλος, Θοδωρής Τοκατλίδης, Σάκης Κουτίνας, Στέφανος Διγενής, Φραγκίσκος Φερχάτι, Παναγιώτης Τσιώλης, Ζήσης Καφάσης, Στέλιος Τσαβές, Κώστας Λωρίτης, Φάνης Παπακώστας, Στέφανος Βλίτσιος, Φίλιππος Πανιόπουλος, Γιώργος Κοντογιάννης, Βασίλης Ρουσιώτης και Παναγιώτης Στεργιούλας – Παπαζήσης 
*2018–19 (Στρατίκης – Νάνης): Καραγεώργος, Διγενής, Βερτζάγιας, Καρπέτης, Τασιούδης, Κουτίνας, Τσαβές, Γιωτόπουλος, Τσώλης, Τάσσος 16, Φρουσκλιάς, Αναγνωστόπουλος  
*2019–20 (Κοσμάτος – Καραγιώργος): Σαριμπαλίδης, Αναγνωστίδης, Σιμάκης, Ακούνια, Κουτίνας, Βερτζάγιας, Παρασκευάς, Βαλής, Δελεντζές, Μαυροφώτης  
*2020–21 (Κοσμάτος – Μαύρος): Κωστούλας, Βερτζάγιας, Διγενής, Ευτυχίδης, Κουτίνας, Μπουσκολίτης, Τάσσος, Σαριμπαλίδης, Φιλιππόπουλος, Λόλας, Μπούρας, Δελεντζές  
*2021–22 (Ανδρέας Μαύρος): Νίκολης, Koυτίνας, Λόλας,  Μπουρδάνος, Ζησόπουλος, Ξενιτίδης, Καλλές, Σπανόπουλος, Δελετζές, Σούλης, Τουτουντζόγλου, Μπάντελης  
*2022–23 (Ανδρέας Μαύρος): Βρεττάς, Κωστούλας, Βερτζάγιας, Σιπητάνος, Κουτίνας, Παπαδόπουλος, Ζησόπουλος, Δελεντζές, Σπανόπουλος, Σπηλιόπουλος, Εντό, Τσεσμετζίδης  
*2023–24 (Παναγιώτης Γκουγκουτούδης): Κουτίνας (αρχ.), Βρέττας, Κωστούλας, Γυφτάκης, Σούκερας, Βλαχογιάννης, Μπουντούρης, Βερτζάγιας, Σαββίδης, Μισαηλίδης

## Παραπομπές


## Πηγές
* Θανάσης Βογιατζής, *Η Νίκη μας και πάλι πρωτάθλημα θα πάρει!...*, Εκδόσεις Σύγχρονη Εποχή, Αθήνα 2020
*Συμπληρώθηκαν 50 χρόνια από την πρώτη άνοδο της Νίκης στην Α’ Εθνική μπάσκετ
*ΝΙΚΗ ΒΟΛΟΥ Από το 1951 και... στις μπασκέτες

## Εξωτερικοί σύνδεσμοι
* 
* 
* 
* 

Ανδρων
Κατηγορία:Ελληνικοί σύλλογοι καλαθοσφαίρισης
Κατηγορία:Σωματεία Ε.Σ.ΚΑ.Θ.
Κατηγορία:Ιδρύσεις ομάδων καλαθοσφαίρισης το 1951